ઓપ્રાહ વિન્ફ્રેય આ જગતનું એક બહુ લોકપ્રિય અને આદરપાત્ર નામ છે. ૧૯૮૭ ની સાલમાં બનેલી તેમના જીવનની આ ઘટના છે. પોતાના વિધાર્થીઓને સંબોધવા અર્થે, અમેરિકા સ્થિત, ટેનેસી સ્ટેટ યુનિવર્સિટીએ, વિરલ વ્યક્તિત્વ ધરાવતા આ મહાન મહિલાને બોલાવ્યા હતા. તે સમયે પણ પોતાના ટેલિવિઝન શો તેમજ ઑસ્કર એવોર્ડ માટે ચુંટાયેલ ચલચિત્ર થકી તેઓ ઘણા પ્રખ્યાત હતા. હાર્પો નામની પોતાની કંપની હતી કે જે ખૂબ કમાતી હતી. આટ આટલી સફળતા અને સિદ્ધિઓ પ્રાપ્ત હોવા છતાં તેમણે આમંત્રણ ન સ્વીકાર્યુ અને વળતો જવાબ આપ્યો કે ત્યાંના વિધ્યાર્થીઓને સંબોધન કરવાં માટે તેઓ હજુ લાયક નથી, નાંની ઉમરે એટલા અધિક વ્યસ્ત થઈ ગયા કે તેમનું એક પેપર આપવાનું બાકી રહી ગયું હતું. યુનિવર્સિટી સ્વયં ડિગ્રી આપવા તૈયાર હતી પણ ઓપ્રાહને તે મંજૂર ન હતું. તેઓએ પોતે તૈયારી કરી પરીક્ષા આપી અને ડિગ્રી મેળવી અને પછી તેઓએ હ્રદયને સ્પર્શે, જીવન માટેનું સાચું માર્ગદર્શન પ્રાપ્ત થાય એવું ભાષણ કર્યુ હતું. આ હતી તેમની નીતિમત્તા અને પ્રામાણિકતા. આવા આદર્શો હજુએ ઘણાં છે. ભાઈશ્રી તેમાં સર્વોપરી છે.